
Instruktion for brug af stinkskab
Stinkskabet er et teknisk værnemiddel, som beskytter dig mod kontakt og eksponering af sundhedsskadelige kemikalier og materialer.

For at stinkskabet kan yde tilstrækkelig beskyttelse, er det altafgørende for din sikkerhed, at luftstrømmen i skabet ikke forstyrres. Din sikkerhed er derfor afhængig af, at der arbejdes korrekt i stinkskabet. Du har selv stor indflydelse på graden af beskyttelse, og ved at bruge følgende simple råd, kan du sikre, at luftstrømmen ikke forstyrres, og at sikkerhedsniveauet er højt:
· Luk døre og vinduer til rummet 
· Arbejd med så lav lugeåbning som muligt, og altid under mærket for ”max lugeåbning” 
· Arbejd med meget rolige bevægelser, hav en lukket kittel og sikkerhedsbriller på
· Hav kun de ting i stinkskabet, som er nødvendigt i arbejdsprocessen
· Hæv dit udstyr mm 3-5 cm
· Bord-airfoil’en / spoileren må ikke fjernes
· Det bør undgås, at slanger fra pumper, gasledninger mm. indføres i skabet via front-lugen. Disse bør indføres via tætte huller i siden/bagi
· Arbejdsområdet er ca 15 cm inde i stinkskabet, og 10 cm fra side- og bagkant
· Passér roligt forbi bag ved kollegaer, der arbejder i stinkskab – eller afvent at de er færdige 
· Efter endt arbejde rengøres stinkskabet

Anvendelse: 

· Åben håndtering / omhældning af faremærkede eller ildelugtende kemikalier (Luft-hastighed 0,5 m/s i lugeåbningen)

Må ikke anvendes til: 

· Kemikalier faremærket med GHS06 (giftig), eller GHS08 (den lungesyge mand), hvis skabet har energisparende funktion (dvs. går ned til en lufthastighed på 0,3 m/s i luge-åbningen ved inaktivitet - se brugermanual og display)
· [bookmark: _GoBack]Reaktive eller korroderende kemikalier (feks flussyre, perchlorsyre, kongevand, svovl-syre, saltsyre mm) – her anvendes et syrestinkskab (med mindre det er meget små mængder)
· Åben håndtering af mere end 3L brandfarlig væske, eller lukket håndtering af mere end 1L brandfarliggas ved 1 atm - her anvendes et EX-stinkskab svarende til arbejde i ATEX Type 3 område
· Nanopartikler (hvis ventilationen ikke er tilkoblet et HEPA-filter) – her anvendes stink-skabe skiltet for nanopartikler
· Levende biologisk aktivt materiale (hvis ventilationen ikke er tilkoblet et HEPA-filter)

Specifikationer:
· Fungerer som et lukket system m. ventilation og afkast til det fri
· Sporgas-testet ved opstilling eller efter flytning. Testen skal vise en høj sikkerhedsfaktor (45-50) – svarende til intet udslip. Rapporten findes i infokassen
· Årligt check af lufthastighed i lugeåbningen på 0,5 m/s ± 10%. Se klistermærke på skabet. I mange laboratorier er opsat centrale personfølere, der registrerer aktiviteten i rummet. Er der ingen personaktivitet i et rum, reduceres hastigheden i lugeåbningen til 0,3 m/s ± 10% for at spare på energiforbruget - se brugermanual og display
· Der er en kontrolanordning, som konstant overvåger, om lufthastigheden i lugeåbningen er korrekt. Den giver visuel og akustisk alarm, hvis lufthastigheden er for høj eller for lav. Kontrolanordningen ligner en lille lyskurve - se leverandørens brugervejledning i info-kassen
· Ventilationen er indstillet sådan, at der er et mindre undertryk i lokalerne. Undertrykket skal forhindre, at forurenet luft trænger fra laboratorierne og ud på gangene. Luk derfor altid alle døre og vinduer ind til rummet


Ved alarm fra kontrolanordningen eller strømsvigt – Stop dine forsøg og fjern kemikalier, i henhold til din risikovurdering (hvis det er sikkerhedsmæssigt forsvarligt). Luk lugen helt ned, afmærk stinkskabet med skiltet "Ude af drift", og evakuer rummet / bygningen i henhold til lokal beredskabsinstruks. Fejlen meldes til Campus Service via det elektroniske fejlmeldesystem.

